היי, כאן מרגלית נועם, ואני שמחה שהגעת לכאן, לאתר לנשום מחדש.
אל שיטת בוטייקו הגעתי במקרה, אחרי שלא מצאתי דרך לעזור לבני להתמודד עם האסטמה הקשה שלו ממנה סבל מגיל ארבע. למרות ההקפדה על התרופות לאסטמה המצב רק החמיר. חווינו עשר שנים ובהן לילות רבים ללא שינה, ימים של היעדרות מעבודה/בית הספר, והרבה איסורים ומגבלות. כששמעתי על השיטה, חשבתי שאין מה להפסיד. הרי "אם לא יעזור, גם לא יזיק". מיכיוון שרציתי להיות שותפה פעילה רשמתי את שנינו לסדנה.
פחות מחודש אחר כך אפשר היה לנשום לרווחה, ואחרי חודשיים נוספים המצב השתנה מן הקצה אל הקצה. השימוש בתרופות כבר היה מינימלי, בני שלט בנשימה שלו באופן מלא, וחזר להיות ילד (נער) כמו כל הילדים. תקופת המגבלות הסתיימה. אפילו "הטיול הגדול" הגיע בהמשך אחרי הצבא, כשהוא מטפס על פסגות הרים ללא כל קושי (ראו תמונה).
הרצון להעביר את המסר הלאה התפתח לאיטו והפך לחזון שקרם עור וגידים והפך להיות 'לנשום מחדש'. בשנת 2003 יצאתי לבריטניה והוסמכתי להדריך את השיטה על פי הסטנדרטים של הארגון הבינלאומי BIBH. בשנת 2004 התחלתי את דרכי כמדריכת בוטייקו, חלוצת השיטה בשפה העברית.
מאז ועד היום אני מדריכה ילדים, בני נוער ומבוגרים הסובלים מבעיות בריאות ומירידה באיכות חיים שקשורים לנשימה לקויה.
שיטת בוטייקו קלה ליישום וזאת לאחר מספר מצומצם של מפגשי הדרכה. במסגרת סדנאות הנשימה שלי אני מלמדת גם "מה ואיך": את טכניקת התרגול, השילוב האופטימלי בסדר היום והנחיות נוספות, וגם "למה": את העקרונות הפיזיולוגיים של הנשימה שעליהם השיטה מבוססת.
לימוד עצמי עם הספר "החופש לנשום" ותמיכה במייל על פי הצורך.
שיטת בוטייקו מטפלת במספר גדול של בעיות בריאות, ולכן יכולה להקל על אנשים רבים. יישום השיטה מאפשר לכל אחד לקחת אחריות אישית, ולנקוט בפעילות כדי לשפר את מצבו הבריאותי, כי אפשר להשיג שליטה על המצב.
זאת הסיבה ששיטת בוטייקו חייבת להיות זמינה לכל אדם שיכול ליהנות ממנה, בדרך המתאימה לו. דרך שאינה תלויה בגורם חיצוני, מקום או זמן.
פרסום של הספר 'החופש לנשום' על שיטת בוטייקו בשפה העברית.
ההכשרה שלי להסמכת מדריכים וכך להרחיב את קהל המטפלים בשיטת בוטייקו בישראל.
סדנת רענון עם פאטריק מקיואן, המדריך הוותיק ומחברם של ספרים רבים בתחום.
הדרכות המשך במסגרת ארגוני מדריכים בינלאומיים בהן אני חברה.
ב'לנשום מחדש' אני פועלת משנת 2004. עד היום הצלחתי לעזור למתמודדים עם אסטמה - ילדים ומבוגרים כאחד, לצעירים הנמצאים לפני גיוסם הצבאי ומעוניינים להעלות את הפרופיל הרפואי, סייעתי לאנשים שסובלים מאף סתום מסיבות שונות (נזלת כרונית, ריריות נפוחות, מחיצה עקומה ועוד), סייעתי במקרים רבים של נחירות, דום נשימה בשינה ונדודי שינה, ובטיפול באלרגיות שונות, בקדחת השחת. עבדתי בהצלחה גם עם ילדים שנושמים מהפה ובכך גורמים לעיוות מבנה הלסת והפנים ועזרתי גם במקרים של התקפי חרדה.
לאחר שנות נסיון רבות בתחום, אשמח לסייע גם לך בשיפור איכות חייך, באמצעות שיטת בוטייקו.